ইউরোপের অস্ট্রিয়ার রাজধানী ভিয়েনায় চলছে বাংলাদেশের এগারো জন তরুণশিল্পীর নান্দনিক শিল্পকর্মের প্রদর্শনী। চলবে মাসোর্ধ্বব্যাপী ৯ সেপ্টেম্বর থেকে ১৫ অক্টোবর ’১৬ পর্যন্ত। ‘ইউ ক্যান নট ক্রস দ্য সি, বাই মেয়ারলি সিয়িং এট দ্য ওয়েভস্’ শিরোনামের প্রদর্শনীতে সিলেটের শিল্পীদম্পতিরও নান্দনিক শিল্পকর্ম স্থান পেয়েছে। সিলেটের টুলটিকরস্থ রহমান হাউসের মরহুম হাবিবুর রহমানের নাতি মার্কিনপ্রবাসী মোহাম্মদ লুৎফুর রহমান ও সাজিয়া রহমানের জ্যেষ্ঠপুত্র নাবিল রহমান এবং তার স্ত্রী আয়েশা সুলতানা’র একাধিক শিল্পকর্ম প্রদর্শনীকে আকর্ষণীয় করে তুলেছে। প্রদর্শনীতে আছে সোনালি রঙা একটি শিল্পকর্ম। স্রেফ একটা মামুলি পর্দার মতো দেয়ালে ঝুলছে। প্রথম দেখায় হয়তো সোনালী রংটাই চোখে পড়বে। পরে মনে হবে এটা খুব চেনা। আদতে বাংলাদেশের বহুল প্রচলিত আন্তর্জাতিক একটি ব্র্যান্ডের সিগারেটের প্যাকেট থেকে তৈরি এটি। এর শিল্পী ...